Medvirkende til det flotte resultat er et overskud på ca. 3 mio.kr. i et skotsk datterselskab. Det skriver Fiskerforum.com. A/S Læsø Fiskeindustri er markeds ledende indenfor segmentet jomfruhummer og har selv udregnet, at have aftaget 47,1% af alle jomfruhummere, der er landet i danske havne. I ledelsesberetningen oplyses det, at fiskerne har opnået en gennemsnitspris i 2011 på 75,63 kr./kg. mod 56,99 kr. i 2010. Koncernen har besluttet at investere 20 mio.kr. i nye indfrysnings- og pakkeanlæg på fabrikkerne i Skagen og Læsø, med henblik på at styrke virksomhedens konkurrenceevne i Danmark. Selskabet har i første kvartal 2012 ikke opnået samme omsætning som i 2011. På den baggrund vurderer ledelsen, at årsresultatet ikke bliver på niveau med det netop fremlagte, men dog stadig med overskud. FiskerForum.com
Læsø Fiskeindustri sluttede året med et overskud på 7,8 mio. kr., hvilket betegnes som bedre end forventet.